SARL-NUUS SONDAG 11 JANUARIE 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om (08:30 SAT in Engels 
uitgesaai word. 


Oudio is ook beskikbaar via die web: www.sarl.org.za; klik op ARMI en volg 
die skakels soos aangedui. Vir oudio via Echolink, koppel met ZSOJPL-R. 


Hierdie, en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), op 145,725 MHz vanuit Pretoria, 
met herleidings op 28,325, 14,235, 10,130, 7,066 en 3,695 MHz ESB, asook op 
51,400, 438,825 en 1 297 MHz FM in die Pretoria-gebied. (Ander nuuslesers 
verander soos toepaslik). 


In die nuus vandag; 

HET U VIR 'N PIG-PROGRAMMERINGSKURSUS INGESKRYF? 
DX-PEDISIE IN NAMIBIË EN AMA-KONTAKTE 
SARL-LIDMAATSKAP GROEI STEEDS 

EERSTE 2009-PRESIDENTSNET 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


HET U VIR 'N PIG-PROGRAMMERINGSKURSUS INGESKRYF? 


As deel van die Radiotegnologie-in Aksieprogram, bied die SARL `n PIC- 
programmeringskursus in Durban, Johannesburg en Kaapstad aan. 


Die datums is as volg: Durban: Saterdag 21 Februarie by die Durban Amateur- 
radiosentrum; Gauteng: Saterdag 7 Maart by die NARS; Kaapstad: Saterdag 
14 Maart by yger 'Terraces, Tyger Waterfront in Durbanville. 


Besprekings vir hierdie kursusse kan nou gedoen word. Die kursus in Durban 
is reeds 50% volbespreek. Elke kursus word beperk tot 20 persone. 


Die kursusfooi is R200 vir SARL-Iede en R300 vir nielede. Indien u rekenaar 
nie oor `n ware seriepoort beskik nie, benodig u 'n USB-programmeerder wat 
teen slegs R235 aan kursusgangers beskikbaar sal wees. 

Die fooi sluit die volgende in: onderrig, die benodigde sagteware op ʼn laserskyf, 
`n demonstrasiebord met `n PIC, `n programmeerder om u programme na die 


PIC af te laai, alle onderdele en twee projekborde uit `n keuse van 10 sowel as 
ligte verversings. Die kursus duur van 09:00 tot 14:00. 


Alle kursusgangers sal ook `n sertifikaat van Microchip ontvang. 


Besoek die SARL RTA-webwerf vir volledige besonderhede en aanwysings oor 
hoe om in te skryf. Die adres is www.sarl.org.za, kies “actovities” en klik dan 
op RTA. 


DIE DX-PEDISIE NA NAMIBIE MAAK 89 AMA-KONTAKTE GEDURENDE 
SY EERSTE NAG 


Die DX-pedisie gebruik die roepsein V5/KT6G@ en het sy eerste kontak 
vroegaand op 8 Januarie rondom 18:15 lokale tyd gemaak met die KT6O- 
lisensiehouer, Dan, HB9CRGO, met sy groot AMA-tuisstasie, HB9O@. Bedryf het 
deurnag voortgegaan tot 04:00 in die oggend toe die maan in die Atlantiese 
oseaan verdwyn het. 'Toe die kontakte vir die dag getel is, was daar 89 
inskrywings op die logstaat wat vir Glenn, ZS2GK, naby Umtata ingesluit 
het. Met geen toegang tot vorige statistieke nie, bly hierdie 'n merkwaardige 
prestasie van AMA-bedryfdeur `n relatiewe klein draagbare stasie. Alhoewel 
meeste met stasies in Europa en Asiatiese Rusland was, is hulle versprei oor 27 
DXCC-entiteite wat ook Japan, Kanada en die VSA insluit. 


Die ligging by Diazpunt kan alleenlik as perfek beskryf word maar alles het 
nie vlot begin nie. Die eerste prioriteit was die 144 MHz-stasie en die sleepwa 
gemonteerde Yagi antennasamestelling. Die 144 MHz toerusting is gekoppel en 
nagegaan en toe dit kom by die “rooktoets', verkry hulle dit letterlik, naamlik 
rook, toe die uitgeputte FT-736R van ZS6WB wolke daarvan voortbring. Na 
'n bietjie omruiling van toerusting is die 1C-910, wat vir 432 MHz bestem was, 
in sy plek ingespan, en die 144 MHZz-stasie was gereed om net na maanopkoms 
laat Donderdagmiddag in diens gestel te word. 


Die span is die versekering gegee dat betroubare krag by Diazpunt beskikbaar is, 
maar dit het geblyk van alle waarheid ontbloot te wees. Dit was dus nodig om 
'n kragopwekker van voldoende vermoë om in hulle vereistes te kan voorsien, te 
huur. Natuurlik het dit `n addisionele las op die begroting geplaas, wat alreeds 
verby breekpunt gerek is. 


Besoek www.sarl.org.za vir die volledige storie. 
SARL-LIDMAATSKAP GROEI STEEDS 


Teen Donderdag verlede week het die SARL se lidmaatskap op 1 370 gestaan. 
Met u ondersteuning behoort ons spoedig die 1 400-merk verby te steek. Ons 
verwelkom hierdie week vir: 


ZRAGGP, Trevor Phillips; ZRI1CS, Colbrin Sieberhagen; ZR2CR, Colette Run- 
dle; ZS6AKU, Dirk Els: ZS6SUE, Sue Blackburn. 


Ledegeeld vir die volgende 6 maande, dit is tot die einde van Junie 2009, sal 
u slegs R170 kos. Hierdie aanbod is ook beskikbaar vir lede wat nagelaat het 
om gedurende Julie 2008 te vernuwe, maar hulle aansluitingsdatum sal as Jan- 
uarie 2009 aangeteken word. Lede wat nou aansluit sal gedurende Mei vanjaar 
hernuwingskennisgewings vir die 2008/2009 jaar ontvang. 


VOLGENDE PRESIDENTSNET OP 25 JANUARIE 


Sluit by die SARL se President, Rassie Erasmus, ZS1YT, op 25 Januarie by die 
Presidentsnet aan. Raadslede sal ook aan die net deelneem en sal besonderhede 
van die SARL se Nasionale Konvensie, wat van 24 tot 26 April in Kaapstad 
gehou sal word, die jongste situasie aangaande KLT en 'n opdatering van die 
OKOSA-proses aangaande die uitbreiding van die 40 meterband, wat aan die 
einde van Maart bekikbaar word, in oënskou neem. 


Klubs word uitgenooi om hulle herhalers aan die netwerk te koppel. Stuur 
besonderhede van die herhaler en telefoonnommer wat gekoppel moet word aan 
armi@sarl.org.za. Die inligting moet nie later nie as 20 Januarie verskaf word 
sodat die bespreking vir die konferensiefasiliteit gemaak kan word. 


VELDSTASIES MAAK GEREED VIR DIE PEARS BHF-/UHF-KOMPETISIE 


Die PEARS Nasionale BHF-/UHF-kompetisie sal volgende naweek plaasvind.Dit 
is 'n dd-uur dubbelsessiekompetisie vir beide analoog- en digitale modusse. Die 
eerste 22-uursessie begin om 18:00 SAT op Vrydag 16 Januarie en duur tot 
16:00 SAT op Saterdag 17 Janurie. Die tweede sessie is van 16:01 SAT op 
Saterdag tot 14:00 SAT op Sondag 18 Januarie. 


Daar is kategorieë vir vaste stasies, veldstasies, multioperateur /klubstasies en 
'n beperkte kategorievir daardie operateurs wat om verskeie redes nie aan die 
hele kompetisie kan deelneem nie. 


Ons is ingelig dat `n aantal veldstasies in die Oos- en Wes-Kaap opgerig gaan 
word. Veldstasies is gewoonlik baie aktief gedurende die volle tydperk van die 
kompetisie; dit is soos die kombinering van amateurradio en kampering wat 
werlike genot aan almal bied. 


Die kompetisie strek oor die BHF-bande, 50, 70 en 144 Mhzsowel as 432 en 1 
296 MHZ op UHF.. Beide analoog- sowel as digitale transmissiemodusse word 
aangemoedig. 


Tropovoortplanting kan moontlik langafstandkontakte vroegoggend en 
laataande toelaat terwyl sporadiese E-voortplanting moontlik in die oggende 
kan voorkom en selfs ook in die namiddae. Kyk ook uit vir meteoorspreiding 
'n uur of meer voor en na, Sonop. 


Hierdie is `n wonderlike geleentheid om u bedryfsvaardighede en die effktiwiteit 
van u toerusting te toets. 


Volledige besonderhede aangaande die kompetisie is op die webwerf van PEARS 
nl. wwWw.zs2pe.co.za beskikbaar asook op die SARL BHF-Forum en die zsvhf 
“mailmanlys”. 


HEF-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal kalm wees. Die 
voorspelde effektiewe sonvlektelling sal gedurende die komende week minder as 
5 wees. 


15 en 20 m is die beste keuse vir DX met moontlike 10, 15 en 20 m-openinge 
vanaf 12:00 SAT na Indië. 15 m-kontakte met Nieu-Seeland gaan vir `n kort 
rukkie om 08:00 moontlik wees. Om 08:00 en weer om 14:00 is daar moontlike 
flou 20 m-openinge na Australië. Kontakte met Peru is baie onwaarskynlik. 
Brasilië kan waarskynlik op 20 m vanaf 19:00 gewerk word. Vanaf ongeveer 
18:00 is daar moontlike kort, swak 20 m-openinge na Europa. Kontakte met die 
VSA se Ooskus is op 15 m vanaf 18:00 moontlik. 


10 MH lyk laatmiddag en na sononder bruikbaar vir die Morsekode- en digitale 
entoesiaste. 


Plaaslike toestande gaan gedurende die dag op 40 m goed wees. 80 m behoort 
vroegoggend en laatmiddag goeie resultate oor die korter afstande, byvoorbeeld 
tussen ZS5 en ZS6, te lewer. 30 m sal gedurende die middel van die dag goeie 
resultate tussen ZS6 en ZS1 lewer. Selfs 20 m word bietjie wakker voor oggend- 
tee. 


Saans is 80 m die beste keuse. Met somer hier kan die donderstorms en geraas 
weens statiese ontladings kontakte `n bietjie uitdagend maak. 


Onthou dat hierdie net `n voorspelling is en dat HF jou in die nuwe jaar aange- 
naam kan verras. Skakel jou stel aan, luister en roep ook CO om seker te maak 
dat jy deel van die opwinding is. 


Besoek gerus www.spaceweather.co.za vir meer inligting. 
Ten slotte: 
DAGBOEK VAN GEBEURE 


11 Januarie, vandag “Hunting Lions on te Air” nog aan die gang; 16 tot 18 
Januarie PEARS BHF-/UHF-kompetisie; 25 Januarie Presidentsnet; 31 Jan- 
uarie Mosies en agenda-items vir die SARL 2009 A JV moet in wees; Gedurende 
Januarie Stuur nominasies vir SARL-toekennings in; 15 Februarie sluitings- 
datum vir inskrywings vir Tinus Lange-toekennings; 21 Februarie PIC-kursus 
in Durban. 


SARL-nuus nooi klubs en individue uit om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp, nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror In- 
ternational, wat om 10:00 SAT op 145,750 MHr in die Pretoria-gebied uitgesaai 
word, met herleidings op 7 082, 7 205 en 17 860 kHz let op die verandering 
in frekwensie. Daar is ook `n PODCAST-uitsending waarna geluister kan word. 
Vir oudiostrome en Echolink deur ZS6FCS, besoek www.sarl.org.za, klik op 
ARMI en volg die skakels. `n Heruitsending vind Maandagaande om 21:00 SAT 
op 3 215 kH plaas. Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZSONE, saamgestel is. 


Dankie dat u geluister het. 73. 
/EX 


